Na temelju članka 127. Zakona o gradnji („Narodne novine“, broj 153/13. i 20/17.), članka 35. i 391. Zakona o vlasništvu i drugim stvarnim pravima („Narodne novine“, broj 91/96., 68/98., 137/99., 22/00., 73/00., 129/00., 114/01., 79/06., 141/06., 146/08., 38/09., 153/09., 143/12. i 152/14.) i članka 32. Statuta Općine Kalnik („Službeni glasnik Koprivničko-križevačke županije“, broj 5/13. i 4/18), Općinsko vijeće Općine Kalnik na 9. sjednici održanoj 28. rujna 2018. donijelo je

**ODLUKU**

**o prijenosu investitorskih prava i obveza po Građevinskoj dozvoli**

**za građenje Pješačke staze s odvodnjom Šopron-Kalnik**

**I.**

Općina Kalnik prenosi investitorska prava i obveze po Građevinskoj dozvoli KLASA: UP/I-361-03/18-01/74, URBROJ: 2137/1-05/206-18-08 od 07.08.2018. godine, za građenje građevine infrastrukturne namjene prometnog sustava cestovnog prometa - pješačka staza uz javnu cestu i građenje građevine infrastrukturne namjene vodoopskrbnog sustava odvodnje otpadnih voda (kanalizacija) i oborinskih voda 2. skupine, na katastarskim česticama broj 2365/3, 2365/2, 2365/1 u k.o. Kalnik, u naselju Šopron i Kalnik (Ul. Valentina Denžića) te između tih naselja, izdanoj od strane Upravnog odjela za prostorno uređenje, gradnju, zaštitu okoliša i zaštitu prirode Koprivničko-križevačke županije.

**II.**

Općina Kalnik investitorska prava i obveze iz točke I. ovog Zaključka prenosi na trgovačko društvo VODNE USLUGE d.o.o., u cilju realizacije projekta i aplikacije na natječaj Mjere 07, za provedbu tipa operacije 7.2.1. „Ulaganja u građenje javnih sustava za vodoopskrbu, odvodnju i pročišćavanje otpadnih voda“ iz Programa ruralnog razvoja Republike Hrvatske za razdoblje 2014.-2020.

Općina Kalnik obvezuje se novom investitoru ustupiti svu raspoloživu tehničku dokumentaciju.

**III.**

Međusobna prava i obveze između Općine Kalnik i trgovačkog društva VODNE USLUGE d.o.o. regulirat će se Ugovorom o prijenosu građevinske dozvole.

Ugovor o prijenosu građevinske dozvole čini sastavni dio ove Odluke.

**IV.**

Trgovačko društvo VODNE USLUGE d.o.o. obvezuje se po potpisu Ugovora o prijenosu građevinske dozvole u predmetima građenja iz navedene Građevinske dozvole ishoditi Rješenja za promjenu imena investitora na svoje ime kod nadležnog tijela graditeljstva.

**V.**

Ova Odluka stupa na snagu prvog dana od dana donošenja, a objavit će se na mrežnim stranicama Općine Kalnik.

**OPĆINSKO VIJEĆE**

**OPĆINE KALNIK**

KLASA: 325-01/18-01/06

URBROJ: 2137/23-18-4

Kalnik, 28. rujna 2018.

**PREDSJEDNIK:**

**Igor Tomić,** univ.bacc.ing.mech.